作者：陆游
词牌/韵律：风流子

paragraphs: 佳人多命薄，初心慕、德耀嫁梁鸿。
记绿窗睡起，静吟闲咏，句翻离合，格变玲珑。
更乘兴，素纨留戏墨，纤玉抚孤桐。
蟾滴夜寒，水浮微冻，凤笺春丽，花砑轻红。
人生谁能料，堪悲处、身落柳陌花丛。
空羡画堂鹦鹉，深闭金笼。
向宝镜鸾钗，临妆常晚，绣茵牙版，催舞还慵。
肠断市桥月笛，灯院霜锺。